หน้าแรก ทิปคอมพิวเตอร์
บทเรียนออนไลน์ ดาวน์โหลด จาวาสคริปต์ ข่าวไอที บทความไอที เว็บไดเร็คทอรี่ เว็บบอร์ด

Online 585

เมนูหลัก

การแก้ปัญหาคอมพิวเตอร ์

การบำรุงรักษาคอมพิวเตอร์

เทคนิคการปรับแต่ง Win 98 และ Me

ครบเครื่องเรื่องโอเวอร์คล๊อค

การใช้โปรแกรมต่าง ๆ

ความรู้เรื่อง ADSL และการ Config

ทดสอบความรู้คอมพิวเตอร์ออนไลน์

ศัพท์คอมพิวเตอร์และอินเตอร์เน็ต

รวมของฟรีในอินเตอร์เน็ต

โปรโมทเว็บไซค์ให้ดังฟรี ๆ

แนะนำร้านซ่อมคอมพิวเตอร์

แนะนำสถานที่เรียนคอมราคาถูก

หาเพื่อนใหม่, หากิ๊ก MSN

ตลาดซื้อ-ขายสินค้าบีคอม

สมัครงาน,ลงประกาศรับสมัครงาน

ลงประกาศโฆษณาประชาสัมพันธ์ฟรี

ทิปคอมพิวเตอร์ (Eng V.)

รู้ลึกรู้จริง Google AdSense

ตั้งบีคอมไว้เป็นหน้าแรก

แนะนำติชมบีคอม

Hosted by

ทิปคอมพิวเตอร์

ค้นหาเว็บไซค์

มือใหม่ข้องใจไวรัส...ติดได้ไง?

ถาม:
ผมเพิ่งสนใจคอมพิวเตอร์ได้มาร่วมปีแล้วครับ
ไม่งั้นตามเด็กรุ่นใหม่ไม่ทัน
ก็ได้คอมพิวเตอร์ทูเดย์นี่แหละที่ช่วยให้ผมเข้าใจคอมพิวเตอร์ขึ้นเยอะเลย
กลับมาที่คำถามดีกว่าครับ คือผมอยากทราบว่า
ไวรัสเริ่มต้นแพร่กระจายเข้าไปในคอมพิวเตอร์ได้อย่างไร?
หวังว่าคงไม่เป็นคำถามที่ง่ายเกินไปนะครับ
แต่อยากทราบจริงๆ ส่วนทีมงานจะตอบคำถามนี้ในนิตยสาร
หรืออีเมล์ก็ได้ครับ

ตอบ:
ขออนุญาตตอบในเว็บไซต์ก็แล้วกันนะครับ เพราะผมเชื่อว่า
คำถามของแฟนคอมพ์ทูเดย์ท่านนี้น่าจะอยู่ในใจอีกหลายคนที่อยากจะทราบเหมือนกัน
แต่ทราบไหมครับว่า คำถามที่ตอบยากที่สุดกลับเป็นคำถามง่ายๆ
อย่างที่คุณถามมานี่แหละ เอาเป็นว่า
ผมจะลองพยายามสรุปให้เห็นภาพก็แล้วกันนะครับ

บ่อยครั้งที่ผู้ใช้มักจะได้รับคำเตือนที่น่ากลัวเกี่ยวกับไวรัส
โดยเฉพาะการที่พวกมันชอบเข้ามาก่อกวนการทำงานเครื่องคอมพิวเตอร์ของคุณ
แต่จะมีผู้ใช้สักกี่ท่านที่เข้าใจว่า พวกมันมาจากไหน?
และติดเข้าไปในคอมพิวเตอร์
ตลอดจนลละเมิดสิทธิในข้อมูลส่วนบุคคลของเราได้อย่างไร?
น่าเศร้าใจเหลือเกินที่เหตุการณ์เหล่านี้สามารถเกิดขึ้นได้อย่างง่ายดาย
และรวดเร็วยิ่งนัก
บางทีพวกมันก็อาศัยช่องโหว่ของระบบรักษาความปลอดภัยของซอฟต์แวร์
เล็ดลอดแอบติดเข้ามาในเครื่องโดยที่ผู้ใช้ไม่ทันได้ตั้งตัวเลยด้วยซ้ำ
ดังนั้น
ผู้ใช้จึงได้รับคำแนะนำให้อัพเดตไวรัสพันธุ์ใหม่ให้กับซอฟต์แวร์แอนตี้ไวรัส
ตลอดจนอัพเดตระบบปฏิบัติการวินโดวส์อย่างสม่ำเสมอ
เพื่อให้ระบบมีความปลอดภัยอยู่ตลอดเวลา

จากสถิติส่วนใหญ่ไวรัสจะมาในรูปแบบของไฟล์แนบอีเมล์
เหตุผลก็เนื่องจากว่า
เราใช้อีเมล์ในแต่ละวันค่อนข้างบ่อยมากทีเดียว
เพียงแค่คุณมั่นใจว่า ไม่ได้เปิดไฟล์ใดๆ
จากผู้ส่งที่ไม่คุ้นเคย
โดยเลือกเปิดไฟล์เฉพาะผู้ส่งที่รู้จักเท่านั้น
โอกาสโดนไวรัสเล่นงานก็ลดลงไปเกือบครึ่งแล้ว

รองลงมาจากไวรัสที่แฝงตัวมาในรูปของไฟล์แนบก็จะเป็นพวกที่อยู่ในไฟล์ดาวน์โหลด
ถ้าการใช้งานอินเทอร์เน็ตส่วนใหญ่ของคุณคือ
ดาวน์โหลดโปรแกรมใหม่ๆ มาติดตั้ง เพื่อใช้งาน
หรือความบันเทิงก็ตามที
คุณควรจะแน่ใจก่อนว่าได้ดาวน์โหดลไฟล์ดังกล่าวจากเว็บไซต์ที่เชื่อถือได้
แต่พูดอย่างนี้มันก็ไม่แน่เหมือนกันว่า คุณจะปลอดภัย
เพราะมันอาจจะไม่ได้มีไวรัสติดมา
แต่อาจจะทำแค่เปิดช่องทางสื่อสาร (communication port)
ในเครื่องคอมพิวเตอร์
เพื่อให้เหล่ามัลแวร์บนอินเทอร์เน็ตบุกรุกเข้าไปก็ได้
วิธีง่ายๆ ก็คือ คุณไม่ควรคลิกบนหน้าต่างป๊อปอัพใดๆ
ที่ไม่เกี่ยวข้อง แม้ว่า
ข้อความที่ป๊อปอัพขึ้นมาจะมีแรงดึงดูดให้คลิกมากเท่าไรก็ตาม
การตัดใจไม่คลิกพวกมันจะช่วยให้คอมพิวเตอร์ของคุณปลอดภัยจากการโดนโจมตี
เชื่อผมเถอะ!!!

สาเหตุของการติดไวรัสอันดับสามก็คือ
การแชร์ไฟล์ผ่านเครือข่าย
ถ้าคุณกำลังใช้งานคอมพิวเตอร์ที่เชื่อมต่ออยู่ในเครือข่าย
และคุณได้ตั้งข้อกำหนดให้คอมพิวเตอร์อนุญาตให้มีการแชร์ไฟล์กับผู้ใช้คนอื่นๆ
คุณกำลังเปิดประตูต้อนรับภัยคุกคามต่างๆ มากมาย
เพราะถ้าหากคอมพิวเตอร์เครื่องใดเครื่องหนึ่งในเครือข่ายติดไวรัส
หรือหนอนเข้าไป
มันคงยากที่จะหยุดไม่ให้มันชอนไชเข้าไปในเครื่องคอมพิวเตอร์ของคุณได้
ซึ่งการแพร่ระบาดของไวรัสในลักษณะนี้จะเหมารวมถึงการเชื่อมต่อแบบไร้สายด้วย
หลักการง่ายๆ ที่จะช่วยให้คุณปลอดภัยในระดับหนึ่งก็คือ
ถ้าคุณไม่มีความจำเป็นต้องแชร์ทรัพยากรใดๆ
ในเครื่องคอมพิวเตอร์ของคุณให้กับเครือข่ายจริงๆ
ก็จงอย่าแชร์เลยดีกว่าครับ

ข้อเท็จจริงที่น่ากลัวสำหรับผู้ใช้ทั่วไปก็คือ
ปัจจุบันมีวิธีอื่นๆ
อีกมากมายที่คอมพิวเตอร์สามารถติดไวรัสได้ ดังนั้น
ทางที่ดี
อย่างน้อยที่สุดคุณควรป้องกันคอมพิวเตอร์ด้วยการติดตั้งซอฟต์แวร์แอนตี้ไวรัส
และหมั่นสแกนเครื่องอยู่เป็นประจำ
เพราะเรื่องนี้กันไว้ดีกว่าแก้ครับ

ทิปจาก www.arip.co.th

วิชาการ.คอม | MThai | Pixiart Top Sites | Songtoday.com

เว็บสำเร็จรูป อีคอมเมิร์ซ
มีเว็บไซต์ขายสินค้าได้ง่าย ๆ
โดยไม่ต้องมีความรู้เรื่องการทำเว็บ
แต่พร้อมด้วยคุณสมบัติต่าง ๆ อย่างครบถ้วน
พร้อมโปรโมทเว็บเว็บให้คุณฟรี !!!
We Easy Web
Solution
เว็บไซต์สำเร็จรูป ที่สมบูรณ์แบบ
ง่ายต่อการใช้งาน เหมือนคุณใช้งาน โปรแกรม
Word

ผู้ให้การสนับสนุนบีคอม

หน้าแรก
ติดต่อเว็บมาสเตอร์
ติดต่อโฆษณา เกี่ยวกับบีคอมและลิขสิทธิ์ Site Map
Submit your website เว็บไซต์มาใหม่